OneHalf
Onehalf — (bəzən Slovak bombası və ya Freelove ya da Explosion-II) —1994-cü ilin sentyabr ayında tapılan, DOS əməliyyat sistemlərində işləyə bilən polimorfik virusdur. Əsasən fayl sonluğu .com, .exe, .scr olan fayllara təsir edir. Ancaq adında SCAN, CLEAN, FINDVIRU, GUARD, NOD, VSAFE, MSAV və ya CHKDSK olan fayllara təsir edə bilmir. Həmçinin virus, digər viruslardan fərqli olaraq nizamsız işləyir. OneHalf, funksional olaraq oxşar xüsusiyyətlərə sahib olan təxminən 20 fərqli varianta malikdir.